[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000023", "text": "o gyflwyno cyrsiau, efelychu ymarfer stiwdio proffesiyn"}, {"text_idx": "#000025", "text": "Bydd y radd comics yn eich helpu i ddatblygu eich arddull a'ch dawn eich hun ar gyfer adrodd straeon dilyniannol creadigol. Mae'r cwrs yn cwmpasu ochrau ymarferol, proffesiynol, ac artistig gweithio fel artist comig gyda llais artistig unigol, gan eich paratoi ar gyfer gyrfa lwyddiannus yn y diwydiannau creadigol."}, {"text_idx": "#000026", "text": "Dysgwch sut i greu delweddau cymhellol, gweithio i safonau proffesiynol, a deall sut mae eich gwaith yn ffitio i mewn i'r diwydiant.\nCael eich cyflwyno i ystod eang o sgiliau creadigol, o feithrin syniadau i'w cynhyrchu\u2019n dechnegol trwy wneud printiau, bwcio, deunyddiau 3D, lluniadu bywyd, cyfryngau traddodiadol a digidol, gyda phwyslais ar dynnu a datblygu arddull bersonol unigryw.\nCael eich cyflwyno i brosesau creadigol proffesiynol a'ch annog i ehangu eich galluoedd drwy weithdai a phrosiectau ymarferol.\nDysgwch sut i ddehongli briff, adnabod, a datrys problemau, datblygu unigolrwydd creadigol, a chynhyrchu portffolio proffesiynol.\nEnnill sgiliau personol, proffesiynol, ac entrepreneuraidd gan gynnwys gweithio fel artist llawrydd: o farchnata a hunan-hyrwyddo i gontractau, anfonebau a gweithio gyda chleientiaid.\nCael eich annog i weithio ar friffiau a chystadlaethau byw."}, {"text_idx": "#000027", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLletyRhyngwladol"}, {"text_idx": "#000028", "text": "Byddwch yn rhan o gymuned fywiog a chreadigol o artistiaid masnachol gan gynnwys darlunwyr, animeiddwyr, a dylunwyr graffeg.\nCewch eich addysgu gan di\u0302m addysgu sydd ag ystod eang o brofiad o weithio\u2019n broffesiynol yn niwydiannau llyfrau comics a darlunio.\nRydym yn annog ein myfyrwyr i hunangyhoeddi a dysgu sut i gynhyrchu prototeipiau cynhyrchu o ansawdd uchel ar gyfer y diwydiant cyhoeddi drwy ddefnyddio ein Rhwymfa fewnol.\nMae ein myfyrwyr wedi ennill gwobrau fel gwobr fawreddog Gwobrau Diwydiant Comic Will Eisner yn ogystal ag enwebiadau ar gyfer Gwobrau Silver Reuben. Mae myfyrwyr hefyd wedi cael gwobrau darlunio a gwobrau fel cystadleuaeth Darlunio Gwasg Prifysgol Rhydychen, cystadleuaeth Llyfr Plant Macmillan, Cymdeithas Caldecott a gwobrau D&AD.\nrototeipiau cynhyrchu o ansawdd uchel ar gyfer y diwydiant cyhoeddi drwy ddefnyddio ein Rhwymfa fewnol.\nByddwch yn rhan o arddangosfa sioe radd diwedd blwyddyn - edrychwch ar e-gylchgrawn Sioe Radd 2022, Unjammed."}, {"text_idx": "#000029", "text": "Beth fyddwch chin ei astudio"}, {"text_idx": "#000030", "text": "Bydd y flwyddyn sylfaen yn gyflwyniad i elfennau allweddol celf a dylunio, gan gynnwys ymarfer dylunio, a chelfyddyd gymhwysol a chain. Byddwch yn archwilio\u2019r broses o feddwl yn greadigol gan gyfeirio at wahanol ddisgyblaethau celf a dylunio, gan ddatblygu eich gallu i roi syniadau i lawr yn gyflym ar bapur. Bydd ystod o aseiniadau ymarferol a fydd yn cynyddu eich adnabyddiaeth o syniadau cryf a chysyniadau gwreiddiol."}, {"text_idx": "#000032", "text": "Mae'r flwyddyn hon yn cyflwyno egwyddorion sylfaenol darlunio i fyfyrwyr a fydd yn eich helpu i ddatblygu eich arddull darluniol. Mae hyn yn cynnwys datblygu dealltwriaeth am offer a thechnegau creadigol y byddwch yn eu defnyddio, y cyd-destunau hanesyddol a damcaniaethau llyfrau comics, ysgrifennu creadigol, printio, cynhyrchu, technegau rhwymo llyfrau a dealltwriaeth o\u2019r diwydiant."}, {"text_idx": "#000033", "text": "Adrodd Stori: Theori ac Ymarfer"}, {"text_idx": "#000034", "text": "Mae'r ail flwyddyn yn eich galluogi i ddatblygu eich dull unigol o ddylunio cymeriadau, sgriptio ac adrodd straeon gweledol, agweddau ymarferol gwneud comics yn ogystal ag archwilio hanfodion rhedeg busnes fel gweithiwr llawrydd."}, {"text_idx": "#000035", "text": "Mae'r drydedd flwyddyn yn canolbwyntio ar eich arbenigedd. Byddwch yn gweithio gyda staff i gyflwyno'r prosiectau sy'n dangos eich dawn ar gyfer adrodd straeon, eich sgiliau a'ch galluoedd, eich uchelgais, a'ch dealltwriaeth o'r diwydiant comics."}, {"text_idx": "#000036", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000038", "text": "Y gofynion academaidd ar gyfer y cwrs yw 48-72 pwyntiau tariff UCAS ar TGAU, Safon Uwch neu gyfatebol. Bydd cymwysterau Sgiliau Allweddol UG a lefel 3 priodol hefyd yn cael eu hystyried."}, {"text_idx": "#000039", "text": "Rydym yn ceisio rhoi cyfweliad i bob un o\u2019n hymgeiswyr yn bresennol. Os yw hyn yn broblem, gallwn drefnu adolygiad portffolio digidol neu gyfweliad ar-lein."}, {"text_idx": "#000040", "text": "Yn eich portffolio rydym wrth ein bodd yn eich gweld eich gallu i dynnu lluniau. Gallwch ddangos hyn drwy life drawing, gwaith llyfr braslunio a\u0302'ch darnau terfynol. Byddem fel arfer yn disgwyl i fyrfyfyr sy\u2019n gobeithio arbenigo mewn nofelau graffig neu gyhoeddi plant, ddangos enghreifftiau o gomics neu waith darlunio llyfrau plant y maent wedi\u2019i gynhyrchu"}, {"text_idx": "#000041", "text": "Caiff myfyrwyr eu hasesu mewn amrywiaeth o ffyrdd yn ystod eu gradd, o diwtorialau unigol, beirniadaeth grw\u0302p, asesu cyfoedion a chyflwyno gwaith celf terfynol. Mae adborth wedi'i deilwra'n unigol i'ch helpu i ddatblygu eich gwaith celf i safon broffesiynol."}, {"text_idx": "#000043", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol, a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000044", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000045", "text": "Mae myfyrwyr sydd wedi astudio Darlunio yn Ysgol y Celfyddydau Creadigol wedi mynd ymlaen i weithio mewn amrywiaeth o swyddi a diwydiannau. Bydd llawer yn mynd ymlaen i weithio fel darlunwyr llawrydd, dylunwyr llyfrau, artistiaid comig, artistiaid byrddau stori, dylunwyr cymeriadau a rolau yn y diwydiant animeiddio a gemau."}, {"text_idx": "#000046", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000048", "text": "Ffioedd dysgu Prifysgol Glyndw\u0302r Wrecsam 2023/24 ar gyfer cwrs gradd israddedig amser llawn yw \u00a39000 y flwyddyn."}]